

|  |  |
| --- | --- |
| REPUBLIKA HRVATSKA |  |
| **VISOKI PREKRŠAJNI SUD REPUBLIKE HRVATSKE** |  |
| **ZAGREB** |  |
| Ured predsjednice |  |

Broj: 41-Su-266/2020 -3

Zagreb, 28. travnja 2020.

Vi-graf d.o.o.

Đurkov put 30

10000 Zagreb

Poštovani,

Visoki prekršajni sud Republike Hrvatske pokrenuo je postupak jednostavne nabave te Vam upućujemo ovaj Poziv na dostavu ponude. Podaci o predmetnoj nabavi su:

1. **Naručitelj**: Visoki prekršajni sud Republike Hrvatske, Zagreb, Augusta Šenoe 30, OIB: 02594920860
2. **Predmet nabave**: tiskane omotnice – kuverte natron, kuverte A4 bijele bez tiska, kuverte B5 bijele s tiskom, kuverte B5 bijele bez tiska, kuverte B6 bijele s tiskom, kuverte B6 bijele bez tiska.
3. **Evidencijski broj nabave**: 3 ( 41-Su-176/2020)
4. **CPV**: 30199710-0
5. **Procijenjena vrijednost nabave**: 26.000,00 kuna (bez PDV-a)
6. **Vrsta postupka**: postupak jednostavne nabave

Naručitelj provodi ovaj postupak jednostavne nabave sukladno Pravilniku o postupku jednostavne nabave u Visokom prekršajnom sudu Republike Hrvatske. Navedeni opći akt dostupan je na web stranici naručitelja XXXXXXXXXXXXXX

**OPIS PREDMETA NABAVE:**

Predmet nabave: tiskane omotnice - kuverte natron, kuverte A4 bijele bez tiska, kuverte B5 bijele s tiskom, kuverte B5 bijele bez tiska, kuverte B6 bijele s tiskom, kuverte B6 bijele bez tiska.

**UVJETI I ZAHTJEVI NABAVE:**

Količina i kvaliteta predmeta nabave:

Količine predmeta nabave navedene u troškovniku koji je sastavni dio ponude okvirne su prirode, a stvarna nabavljena količina robe na temelju sklopljenog ugovora s odabranim ponuditeljem može biti veća ili manja od okvirne količine i ovisna je o potrebama Naručitelja.

Rok trajanja ugovora: Ugovor o jednostavnoj nabavi sklapa se sa odabranim ponuditeljem odmah po okončanju postupka jednostavne nabave na razdoblje od 12 mjeseci.

Način izvršenja: Roba se isporučuje prema potrebama Naručitelja najkasnije u roku 48 sati od trenutka primitka narudžbe.

Mjesto i vrijeme izvršenja: Roba se isporučuje na adresu Naručitelja, u radno vrijeme Naručitelja.

Rok, način i uvjeti plaćanja: Naručitelj se obvezuje isporučenu robu platiti u roku 30 dana od dana zaprimanja računa po izvršenim ugovornim obvezama. Uz račun mora biti priložena uredno popunjena dostavnica na kojoj će biti naznačeni naziv robe, jedinica mjere, količina. Račun bez priloženog dokumenta neće biti plaćen i bit će vraćen u zakonskom roku na dopunu. Rok plaćanja u tom slučaju teče od dana zaprimanja računa uz kojeg je priložena odgovarajuća dostavnica.

Izričito su isključene obveze prema kojim bi Naručitelj bio dužan odabranom ponuditelju platiti predujam ili položiti sredstava osiguranja.

Cijena ponude: Cijena ponude mora biti izražena u kunama. Cijena ponude piše se brojkama i slovima, a u cijenu ponude bez PDV-a moraju biti uračunati svi troškovi i popusti. Jedinične cijene iz ponude su nepromjenjive za čitavo vrijeme trajanja ugovora o nabavi.

Cijenu ponude potrebno je prikazati na način da se iskaže redom: cijena ponude bez PDV-a, iznos PDV-a, cijena ponude s PDV-om.

Kriterij za odabir ponude: najniža cijena

Rok valjanosti ponude: najmanje 60 dana od dana određenog za dostavu ponude.

**KRITERIJ ZA KVALITATIVNI ODABIR GOSPODARSKOG SUBJEKTA**

OSNOVE ZA ISKLJUČENJE GOSPODARSKOG SUBJEKTA

Obvezni razlozi isključenja ponuditelja te dokumenti na temelju kojih se ti razlozi utvrđuju

Javni naručitelj obvezan je isključiti gospodarski subjekt iz postupka nabave ako utvrdi da:

**A)**

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

**a)sudjelovanje u zločinačkoj organizaciji, na temelju**

**-**članka 328. (zločinačko udruženje) i članka 329. (počinjenje kaznenog djela u sustavu zločinačkog udruženja) Kaznenog zakona ("Narodne novine", broj 125/11, 144/12, 56/15, 61/15, 101/17 i 118/18, u daljnjem tekstu: KZ),

-članka 333. (udruženje za počinjenje kaznenih djela) Kaznenog zakona („Narodne novine“, broj110/97,27/98,50/00,129/00,51/01,111/03,190/03,105/04,84/05,71/06,110/07,152/08,57/11,77/11 i 143/12, u daljnjem tekstu: ranije važeći KZ),

**b) korupciju, na temelju**

-članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254.(zlouporaba u postupku javne nabave, )članka 291.(zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) KZ-a,

-članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347.(primanje mita) i članka 348. (davanje mita) ranije važećeg KZ-a,

**c)prijevaru, na temelju**

-članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) KZ-a

-članka 224. (prijevara), članka 293. (prijevara u gospodarskom poslovanju), članka 286. (utaja poreza i drugih davanja) ranije važećeg KZ-a,

**d)terorizam ili kaznena djela povezana** **s terorističkim aktivnostima, na temelju**

-članka 97. (terorizam), članka 99. (javno poticanje na terorizam) i članka 100. (novačenje za terorizam), članka 101. (obuka za terorizam) i članka 102. (terorističko udruženje) KZ-a,

-članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) ranije važećeg KZ-a,

**e) pranje novca ili financiranje terorizma, na temelju**

-članka 98. (financiranje terorizma) i članka 265. (pranje novca) KZ-a

-članka 279. (pranje novca) ranije važećeg KZ-a,

**f) dječji rad ili druge oblike trgovanja ljudima, na temelju**

-članka 106. (trgovanje ljudima) KZ-a

-članka 175. (trgovanje ljudima i ropstvo) ranije važećeg KZ-a.

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka a) do f) i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čija je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

**B)** Javni naručitelj obvezan je isključiti gospodarski subjekt ako utvrdi da nije ispunio obvezu plaćanja dospjelih obveza i obveza za mirovinsko i zdravstveno osiguranje u Republici Hrvatskoj ako ima gospodarski subjekt poslovni nastan u Republici Hrvatskoj ili u državi poslovnog nastana. Iznimno, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz točke A) i B) gospodarski subjekt je dužan u ponudi dostaviti izjave na Obrascu 2 i Obrascu 3. Navedeni obrasci su u prilogu ovog Poziva na dostavu ponude. Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od tri mjeseca računajući od dana početka postupka javne nabave.

U slučaju postojanja sumnje u istinitost podataka dostavljenih od strane gospodarskog subjekta, javni naručitelj može dostavljene podatke provjeriti kod izdavatelja dokumenta, nadležnog tijela ili treće strane koja ima saznanja o relevantnim činjenicama.

Naručitelj može ( u slučaju sumnje u istinitost danih izjava ili u drugom opravdanom slučaju) od ponuditelja zahtijevati te je obvezan, kao dostatan dokaz da ne postoje osnove za isključenje, prihvatiti,:

1.izvadak iz kaznene evidencije ili drugog odgovarajućeg registra ili, ako je to moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz članka 251. stavka 1. Zakona o javnoj nabavi

2.potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz članka 252. stavka 1. Zakona o javnoj nabavi

3.izvadak iz sudskog registra ili potvrdu trgovačkog društva ili drugog nadležnog tijela u državi poslovnog nastana gospodarskog subjekta kojim se dokazuje da ne postoje osnove za isključenje iz članka 252. stavka 1. točke 2. Zakona o javnoj nabavi.

*Provjera podataka*

*Svi dokazi iz poziva na dostavu ponude prilažu se u neovjerenoj preslici pod kojim se smatra i neovjereni ispis elektroničke isprave.*

*Nakon rangiranja ponuda prema kriteriju za odabir ponude, a prije donošenja odluke o odabiru, Naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su traženi.*

**SASTAVNI DIJELOVI PONUDE**

**Ponuda treba sadržavati:**

* ponudbeni list (ispunjen i potpisan od strane ponuditelja) - **Obrazac 1**
* troškovnik (ispunjen od strane ponuditelja) – **Obrazac 4**

**NAČIN IZRADE I DOSTAVE PONUDE**

Ponuda se dostavlja na Ponudbenom listu i Troškovniku na obrascima koji su sastavni dijelovi ovog Poziva na dostavu ponude, a koje je potrebno ispuniti i potpisati od strane odgovorne (ovlaštene) osobe ponuditelja.

Naručitelj neće prihvatiti ponudu koja ne ispunjava uvjete i zahtjeve iz ovog Poziva na dostavu ponude.

Ponuda se izrađuje u papirnatom obliku tako da čini cjelinu, pričvršćena stranica na stranicu.

Ponuda se piše neizbrisivom tintom, predaje u izvorniku, a priložena i uvezena dokumentacija(dokazi) može i u neovjerenoj preslici. Ponuda, ponudbeni list, troškovnik trebaju biti potpisani od strane ovlaštene osobe ponuditelja i potvrđeni žigom. Stranice ponude se označavaju brojem na način da je vidljiv redni broj stranice i ukupan broj stranica ponude.

Ponuda mora sadržavati najmanje: naziv i sjedište naručitelja, naziv i sjedište ponuditelja, adresu, OIB, broj računa, navod o tome da li je ponuditelj u sastavu PDV-a, kontakt ponuditelja, predmet nabave, cijenu ponude bez PDV-a, iznos PDV-a, cijenu ponude s PDV-om, rok valjanosti ponude, datum, potpis i pečat ponuditelja.

Cijena ponude mora biti izražena u kunama. Cijena ponude piše se brojkama i slovima, a u cijenu ponude bez PDV-a moraju biti uračunati svi troškovi i popusti. Ponuditelji su obvezni ispuniti sve stavke troškovnika ili specifikacije.

Dokumenti koje Naručitelj zahtijeva u pozivu za dostavu ponuda mogu se dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju, neotvorena ponuda se vraća ponuditelju.

Ponude se dostavljaju u zatvorenoj omotnici s naznakom naziva naručitelja, naziva i adreseponuditelja, naziva predmeta nabave, ev. br. predmeta nabave, s naznakom "Ne otvaraj“.

Ponuda zaprimljena nakon roka za dostavu ponuda vratit će se neotvorena ponuditelju.

Molimo da Vašu ponudu dostavite:

* **do 22. svibnja 2020. u 12,00 sati**
* pisanim putem, na adresu: Visoki prekršajni sud Republike Hrvatske, Augusta Šenoe 30, 10 000 Zagreb, s naznakom: "NE OTVARAJ - JEDNOSTAVNA NABAVA TISKANIH OMOTNICA - KUVERTI, 41-Su-266/2020".

Otvaranje ponuda je nejavno i bit će održano **dana 22. svibnja 2020. u 12,00 sati** u prostorijama Naručitelja.

**OSTALO**

Obavijesti u vezi sa predmetom nabave:

kontakt osoba: Martina Bastić \_\_\_\_\_\_\_\_\_\_\_\_\_\_\_\_\_\_xxxxx\_\_\_\_\_\_\_\_\_\_\_\_\_\_\_\_\_\_\_\_

Komunikacija, upiti u vezi natječajne dokumentacije i svaka druga razmjena informacija između Naručitelja i gospodarskih subjekata može se obavljati poštom, telefonom, telefaksom, te elektroničkom poštom na e-mail adresu osobe zadužene za kontakt.

**Popis gospodarskih subjekata s kojima je Naručitelj u sukobu interesa:**

Nema gospodarskih subjekata s kojima je naručitelj u sukobu interesa

**Rok za donošenje odluke o odabiru:**

Rok za donošenje odluke o odabiru ili odluke o poništenju postupka nabave iznosi najduže 30 dana od dana isteka roka za dostavu ponuda.

Na odluku Naručitelja nema prava žalbe.

S poštovanjem,

Stručno povjerenstvo:

Martina Bastić

Kata Jelić